קיצ'רי

שמאל|ממוזער|293x293 פיקסלים|פראסדה קיצ'רי מוגש בקערה מסורתית, בנגלורו
קיצ'רי (באורייה: ଖେଚୁଡି) הוא מאכל שמקורו במטבחי דרום אסיה העשוי מאורז ועדשים (דאל). לקיצ'רי יש וריאציות רבות, חלקן כוללות מרכיבי בסיס כמו דוחן פנינה ומש. בתרבות ההודית, במיוחד באזורים הצפוניים, הקיצ'רי נחשב לאחד המזונות המוצקים הראשונים שתינוקות אוכלים.

 אטימולוגיה 
ממוזער|220x220 פיקסלים|"Sabudana khichri" הוא מזון פופולרי במהלך צום מהא שיוורטרי
מקור המילה קיצ'רי בסנסקריט  "" והפירוש המילולי למילה הוא מאכל של אורז וקטניות. ניתן להבחין בסטייה מסוימת בתעתיק בעיצור השלישי במילה khicṛī. הצליל הוא עיצור כפוף הכתוב בהינדית בכתב דוואנגרי ובאלפבית אורדו. בפונולוגיה ההינדוסטנית, המקור האטימולוגי של צליל העיצור הכפוף היה / ɖ / כאשר הוא הופיע בין תנועות. מכאן בכתב דוואנגרי האות ⟨  ⟩, המייצגת את הצליל , הותאמה לכתיבה על ידי הוספת סימן דיאקריטי מתחתיו.

 היסטוריה 
המלך היווני סלאוקוס הראשון ששלט בממלכה הסלאוקית, ציין במהלך מסעו בהודו (305-303 לפנה"ס) כי אורז עם קטניות פופולרי מאוד בקרב תושבי תת-היבשת ההודית. ההיסטוריון היווני סטראבון ציין כי האוכל ההודי כלל בעיקר דייסת אורז ומשקה עשוי מאורז. חוקר הארצות המרוקאי אבן בטוטה הזכיר את הקיצ'רי כמאכל שראה בהודו במהלך שהותו באזור בשנת 1350, המורכב מאורז ומש. הקיצ'רי תואר גם בכתביו של אפנסי ניקיטין, הרפתקן רוסי שנסע לתת היבשת ההודית במאה ה-15. הוא היה פופולרי מאוד בקרב תושבי האימפריה המוגולית, ובמיוחד היה אהוב על השליט המונגולי ג'האנגיר. במסמך האאין-י אכברי מהמאה ה-16 שנכתב על ידי הווזיר של הקיסר המוגולי השלישי בהודו אכבר אבו אל פאדל מזכיר מתכון לקיצ'רי שיש לו שבע וריאציות. המאכל האנגלו-הודי קדגרי נחשב כמקור לקיצ'רי.Anne Chotzinoff Grossman and Lisa Grossman Thomas (1997) Lobscouse and Spotted Dog; Which It's a Gastronomic Companion to the Aubrey/Maturin Novels, Norton, p. 12. 

 וריאציות אזוריות 
הקיצ'רי הוא מאכל פופולרי מאוד ברחבי תת-היבשת ההודית, הכוללת את בנגלדש, פקיסטן, נפאל וסרי לנקה. המנה מוכנה באופן נרחב גם במדינות והטריטוריות של הודו כגון חבל פנג'אב, הריאנה, רג'סטאן, קרנאטקה, מאדהיה פרדש, טלנגאנה, טמיל נאדו, אנדרה פרדש, גוג'ראט, מערב בנגל, אסאם, ביהר, ג'הרקאנד, אוטר פרדש, אודישה ומהארשטרה.

הינדים, בעיקר מהצפון/צפון-מערב, שנמנעים מאכילת דגנים במהלך צומות, אוכלים 'סבודנה קיצ'רי' העשוי מסאגו. בדרום הודו, לעומת זאת, המילה קיצ'רי לא בשימוש נרחב.

הקי'צרי היה ההשראה לקדגרי האנגלו-הודי. קיצ'רי הוא מאכל מסורתי פופולרי בהריאנה, במיוחד באזורים הכפריים. קיצ'רי הריאנבי עשוי מדוחן פנינה ומונג דאל (שעועית מאש חצויה) כתושים במכתש, ולעיתים קרובות נאכל על ידי ערבוב עם גהי חם, לאסי או יוגורט. לפעמים גם מערבבים סתוויון עם באג'רה ומונג דאל.

בקרב תושבים מהקהילה המוסלמית ההיידראבאדית, ממדינת היידראבאד לשעבר, באזורים שכיום הם בשטחי המדינות טלנגאנה, מרת'וואדה וקליאנה-קרנטקה, הקיצ'רי הוא מאכל הנפוץ בארוחת הבוקר, והוא חלק חשוב מהמטבח ההיידראבאדי. המנה נקראת בשמות שונים, בין היתר ח'יצ'רי, ח'ימה, ח'אטה. גרסאות שונות של המאכל נקראות על שם המרכיבים שהם כוללים, בין היתר בשר טחון ורוטב חמוץ שמבוסס על תמרהינדי ושומשום.

 מחלוקת המאכל הלאומי 
בשנת 2017, התקשורת ההודית הגדירה אותו באופן לא רשמי כ"מאכל לאומי", שכן הוא מקודם ברחבי העולם על ידי ממשלת הודו כ"מלך המאכלים". הדיווח לפיו הממשלה עשויה להגדיר קיצ'רי כ"מאכל לאומי" של הודו עורר לעג רב מצד פוליטיקאים מהאופוזיציה. עם זאת, שר תעשיות עיבוד המזון של הודו, הרסימראט קאור באדאל, הבהיר כי אף על פי שהקיצ'רי נחשב למזון מזין ובריא בהודו, לממשלה אין תוכניות לייעדו כמאכל הלאומי.

 בתרבות הפופולרית 
סרטים ותוכניות שונות כללו רפרסנסים למאכל. בנוסף מתחרים בתוכניות מאסטר שף בישראל, אוסטרליה ואמריקה בישלו אותה.

 גלריה 

 ראו גם 
 קדגרי

 קישורים חיצוניים 



 הערות שוליים 

קטגוריה:המטבח הים-תיכוני
קטגוריה:המטבח הישראלי
קטגוריה:המטבח הלבנוני
קטגוריה:המטבח המצרי
קטגוריה:המטבח הסורי
קטגוריה:המטבח הערבי
קטגוריה:מאכלי עדשים
קטגוריה:מאכלים לאומיים
קטגוריה:מאכלי אורז
קטגוריה:המטבח ההודי
קטגוריה:המטבח העיראקי